पाएं अपने शहर की ताज़ा ख़बरें और फ्री ई-पेपरडाउनलोड करें
थाना क्षेत्र अंतर्गत परबत्ता प्रखंड के सतीशनगर गांव में दबंगों के द्वारा घर में घुसकर मारपीट करने के मामले में पीड़ित लालबिहारी सिंह ने पसराहा थाने में आवेदन देकर न्याय की गुहार लगाई है। बताते चलें कि पीड़ित लालबिहारी सिंह अपने पिता के पुश्तैनी जमीन पर वर्षों से घर बनाकर रह रहे हैं। बगल के रामदुलारी देवी के द्वारा जबरन उनके हिस्से की जमीन पर पिलर देने लगीं। मना करने पर दूसरे पक्ष के सर्वेश कुमार हाथ में डंडा लेकर घर में घुसकर गाली- गलौज करते हुए पीड़ित के साथ मारपीट करने लगा। पीड़ित लालबिहारी सिंह ने बताया कुछ वर्ष पहले भी इन्हीं लोगों के वजह से मेरा भाई ने तंग आकर आत्महत्या कर ली थी। अब हम अकेले हैं तो सभी मिलकर अक्सर मारपीट करते हैं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva zho_Hant eng_Latn